stanford-oval/wikipedia huggingface dataset:
פרסי ג'קסון וים המפלצות
עלילה

הספר מתחיל בפרסי שחולם על גרובר שניצוד על ידי מפלצת. הוא מתעורר ביום האחרון של שנתו בכיתה ז'. שם הוא התיידד עם טייסון, ילד חסר בית שבית הספר קיבל על עצמו כצדקה. בשיעור התעמלות, פרסי מותקף על ידי כנופיית ענקים לייסטריגונים, אך ניצל על ידי טייסון ואנבת', שהייתה בדרכה חזרה למחנה החצויים לאחר שחלמה חלומות על המחנה בסכנה. השלושה לוקחים מונית קסומה שנוסעת ללונג איילנד. בהגיעם למחנה, הם רואים קבוצת חניכים בראשות קלאריס לה רו נאבקת בזוג שוורי קולכיס. טייסון מקבל אישור לעבור את גבול המחנה כדי להציל את פרסי שוב. מתגלה שהוא תינוק קיקלופ ואח למחצה של פרסי, שכן הוא גם בנו של פוסידון. אויב לא ידוע החליש את חומות המגן של מחנה החצויים על ידי הרעלת העץ של תאליה, והותיר את החניכים חשופים להתקפות מפלצות עתידיות. מנהל הפעילויות, כירון, מואשם בהרעלת העץ, מפוטר, ומוחלף בטנטלוס - נשמה מהשאול. לפני היציאה, כירון מציין שרק גיזת הזהב יכולה להציל את המחנה. קלאריס מנצחת במירוץ מרכבות וכפרס על הזכייה במרוץ המרכבות, היא נשלחת למצוא את הגיזה. לאחר ששוחח עם האל הרמס על גורל בנו לוק, פרסי בורח מהמחנה עם אנבת' וטייסון כדי למצוא את גרובר. השלישייה מגיעה ל"הנסיכה אנדרומדה", ספינת תענוגות מלאה במפלצות ובחצויים שערקו למחנה של הטיטאן קרונוס. על הספינה, הם נתפסים על ידי לוק, ולומדים שהוא פועל להחיות את קרונוס. השלישייה בורחת ותופסת מחסה במחבוא שאנבת', תאליה ולוק בנו בילדותם. שם, הידרה מוצאת ותוקפת אותם, אך הם ניצלים על ידי קלאריס על הספינה שלה, ה-CSS ברמינגהם. אנבת', פרסי וטייסון מצטרפים למסע ולמסעה של קלאריס למשולש ברמודה, על מנת להיכנס לים המפלצות, אך הספינה נטרפת בידי סקילה וכריבדיס,  וקלאריס מופרדת מהאחרים בזמן שטייסון ככל הנראה נהרג בפיצוץ. פרסי ואנבת' עולים על סירת הצלה ופונים לאי הקרוב ביותר. השניים נוחתים באי של מלכת המכשפות קירקה. כשהם מבינים שהיא הפכה עשרות גברים לחזירי ים, הם בורחים על ספינת פיראטים. פרסי ואנבת' עוברים על פני הסירנות, ואנבת' מתוודה על חוסר הביטחון שלה בפני פרסי. הם מגיעים לאי של הקיקלופ פוליפמוס שם הם מגלים שהוא לכד את קלאריס.  פרסי ואנבת' פוגשים את גרובר המעמיד פני קיקלופית כדי להערים על פוליפמוס שלא יאכל אותו. טייסון מגיע לעזור גם כן, לאחר שנחלץ על ידי ההיפוקמפוס קשת מהריסות הברמינגהם. הם מוצאים את גיזת הזהב ובורחים. במיאמי, פרסי מבין שקלאריס חייבת למהר בחזרה למחנה לבדה לפי הנבואה שלה, אבל מיד אחרי שקלאריס הולכת הוא והאחרים נתפסים על ידי לוק. פרסי מצליח ליצור קשר עם מחנה החצויים  ומערים על לוק להתוודות שהוא הרעיל את העץ של תאליה, ולשחרר את כירון שהוחזר לתפקידו. לוק הזועם נלחם בפרסי, אבל כירון ועוד כמה קנטאורים מגיעים כדי לחלץ אותם וכירון מסביר שלא סומכים עליו מכיוון שקרונוס הוא אביו. הם מניחים את גיזת הזהב על עץ האורן של תאליה, והעץ נרפא. גרובר מקבל חופשה במסעו האישי למצוא את האל פאן, לאחר שפינה את המכשול של פוליפמוס המפתה את המחפשים דרך גיזת הזהב. המחנה מקיים מרוץ מרכבות שני בו פרסי ואנבת' מנצחים בעזרתו של טייסון שעוזב לאחר שקיבל את ההצעה מפוסידון לעבוד במפעלי הקיקלופים של האל. עם זאת, הקסם של הגיזה חזק מדי והוא מקים לתחייה את תאליה, ומספק עוד חצוי אפשרי לנבואה הגדולה, שפרסי מבין שהייתה כוונתו של קרונוס לאורך כל הדרך.
עלילה > הנבואה

קלאריס נבחרת על ידי טנטלוס לחפש את גיזת הזהב כדי לרפא את העץ הקסום ולהציל את המחנה. למסעה מנבאת האורקל נבואה:
בספינת ברזל תשוטי, עם שלד-מלח,
תמצאי אשר חיפשת ויהא הוא שלך.
קירות אבן קרים יחסמו את דרכך,
הן בלי רע לא תצליחי, ותשובי לבדך.
במקור באנגלית מוזכר "warriors of bone", כלומר שלדים ברבים. בשורת הסיום מוזכר "fly home alone", כלומר לטוס לבד.
ביקורות ומכירות

הספר קיבל לעיתים קרובות ביקורת חיובית. המבקרים שיבחו את פרי עטו של ריירדן ואת עלילותיו של פרסי ג'קסון. "ריירדן מנפיק המשך ראוי וחזק לסיפורי הגבורה שיצר" אומר מבקר מ"Publishers Weekly". מבקרי School Library Journal בחרו לבקר את עלילת הרומן ואת הדמות הראשית, באומרם: "פרסי ג'קסון הוא ילד מושך מבחינה רומנטית. הנבואה המסתורית תהדהד בראשם של הקוראים לעד" אמרו. מגזין הילד כתב כי הרומן ממשיך לסחוף את הקוראים. "ספרות הילדים" קרא לספר יוצא דופן, והוסיף כי ה"ספר המקביל לפרסי ג'קסון וגנב הברק הוא שילוב מוצלח של מיתולוגיה יוונית וספרות ילדים קלה". מתת ברמן, שיבח את הספר באומרו: "הסדרה האולימפית מסתמנת ככיף טהור, כאשר המחבר ממשיך לכתוב עלילה שילדים מועטים יגידו עליה שהיא דלה". נורה פריהל שיבחה את הספר ואת סוג הכתיבה שלו.
יותר מ-100,000 עותקים של הספר נמכרו[דרוש מקור], והוא יצא לאור גם בגרסת אודיו ב-6 בספטמבר 2006.
ביקורות ומכירות > פרסים

בחירת הספר הטוב ביותר של הקיץ מאת Book Sense", 2006".
פרס הספר הטוב ביותר לשנת 2006 מאת מגזין הילד.
ספר הפנטזיה הטוב ביותר לשנת 2006 מאת "Kirkus".
הספר הטוב ביותר לילדים ולנוער, 2006, מאת "Barnes & Noble".
הספרים הטובים ביותר לחטיבת הביניים של קול הנערים, 2006.
בחירת הילדים הטובה ביותר של "Cooperative" לספרים, 2007.
הספר הטוב ביותר לנוער מאת "Young Adult Library Services Association".
פרס "Mark Twain Readers Award" לשנת 2009 (פרסי ג'קסון וגנב הברק קיבל את אותו הפרס ב-2008).
ראו גם

מיתולוגיה
הר האולימפוס
פרסי ג'קסון וים המפלצות (סרט)
הערות שוליים

1 2  טליה דיסקין, פרסי ג'קסון וים המפלצות, ריק ריירדן, באתר הארץ, 11 בפברואר 2009
↑  http://blogs.indiewire.com/theplaylist/x-men-first-class-rise-of-the-planet-of-the-apes-sequels-set-for-summer-2014-20120531# פרסי ג'קסון וים המפלצות]
↑  יאנה קוטליאר, עכבר העיר, חדש על המסך: של מי האקדח הכפול?, באתר הארץ, 22 באוגוסט 2013
↑  פייל, נורהא: "Kidsreads.com - The Sea of Monsters" (2009) (באנגלית)
↑  "The Sea of Monsters: Percy Jackson and the Olympians, Book 2" (באנגלית)
↑  מת' ברמן, ביקורת: "פרסי ג'קסון וים המפלצות" "Common Sense Media" (2009) (באנגלית)
↑  ים המפלצות, מפרסמי השבוע (באנגלית)
| --- | --- |
בקרת זהויות :  NLI: 987007416845205171  GND: 1147511543  LCCN: no2014149877  VIAF: 309312232   WorldCat (עם VIAF): 309312232
ולרי סבלין

| --- | --- |
אין תמונה חופשית
 לידה:  1 בינואר 1939 סנקט פטרבורג, ברה"מ 
 הוצאה להורג:  3 באוגוסט 1976 (בגיל 37) מוסקבה, ברה"מ 
 מדינה:  ברית המועצות 
 השכלה:  האקדמיה הצבאית-פוליטית של ברית המועצות על שם ולדימיר איליץ' לנין  מכון הצי הפטרבורגי 
 מפלגה:  המפלגה הקומוניסטית של ברית המועצות 
 פרסים והוקרה:  מסדר שירות המולדת בכוחות המזוינים הסובייטים, דרגה 3 
 
ולרי מיכאילוביץ' סבלין (ברוסית: Вале́рий Миха́йлович Са́блин;‏ 1 בינואר 1939 – 3 באוגוסט 1976) היה קצין בחיל הים הסובייטי וחבר המפלגה הקומוניסטית. בנובמבר 1975, מאוכזב מהשחיתות ומהסטגנציה בברית המועצות של ליאוניד ברז'נייב, הוא הוביל מרד על הפריגטה הסובייטית סטורוז'בוי (ברוסית: Сторожевой) בתקווה לפתוח במהפכה פוליטית לניניסטית חדשה בברית המועצות. המרד שלו נכשל והוא הוצא להורג בגין בגידה תשעה חודשים לאחר מכן.
ראשית חייו

סבלין נולד בשנת 1939, בנו של קצין בחיל הים. הוא סיים את לימודיו במכון הימי פרונזה בלנינגרד בשנת 1960 ושירת בצי הצפוני הסובייטי. הוא לא פחד להביע את דעותיו בגלוי. בשנת 1962, כשהיה בן 23, הוא כתב מכתב לניקיטה חרושצ'וב, מנהיג ברית המועצות דאז, וביקש "להיפטר מהגורמים המושחתים במפלגה הקומוניסטית". לסבלין היה מזל והוא רק ננזף. בשנת 1973 סיים את לימודיו באקדמיה הצבאית-פוליטית על שם לנין ומונה לקומיסר. השוטר ניקולאי צ'רקשין, אחד מעמיתיו של סבלין, כתב:
"הוא תמיד חשב בצורה בין לאומית... הוא ניסה להבין לעומק תופעות חברתיות. הוא היה פוליטיקאי טבעי."
המרד

ב-8 בנובמבר 1975 תפס קפטן ולרי סבלין את הסטורוז'בוי, פריגטת טילים מסוג בורבסטניק, וכלא את קברניט הספינה וקצינים אחרים בבטן הספינה. תוכניתו של סבלין הייתה לקחת את הספינה ממפרץ ריגה צפונה למפרץ פינלנד ולנינגרד, דרך נהר נבה, לעגנה על ידי הסיירת אורורה (סמל המהפכה הרוסית), שם היה מוחה ברדיו ובטלוויזיה נגד השחיתות המשתוללת של עידן ברז'נייב. הוא תכנן לומר את מה שרבים חשבו באופן פרטי: שהמהפכה והמולדת נמצאים בסכנה; שהרשויות השולטות היו מושחתות, דמגוגיות, ושקרניות, והובילו את המדינה לתהום; שאידיאלים של הקומוניזם הושלכו; וכי היה צורך דחוף להחיות את עקרונות הצדק הלניניסטיים. סבלין היה מאמין חזק בערכים לניניסטיים וטען כי המערכת הסובייטית בגדה בהם.
אחד מהקצינים הזוטרים ברח ממאסר וקרא לסיוע. כשהסטורוז'ובוי יצא משפת מפרץ ריגה, עשרה מטוסי מפציצים ומטוסי סיור ושלוש עשרה אוניות מלחמה החלו במרדף, וירו מספר יריות אזהרה. כמה פצצות הוטלו על מקדמת הספינה ומאחוריה, וכן ירי מתותחים. ההגה של הסטורוז'בוי נפגע ובסופו של דבר נעצר. הספינות הרודפות סגרו על הספינה של סבלין, והפריגטה נעצרה על ידי קומנדו ימי סובייטי. עם זאת, לפני כן, סבלין נורה בברכו ועוכב על ידי הצוות שלו, שגם שחרר את הקברניט ושאר הקצינים השבויים.
סבלין הואשם בבגידה, הועמד לדין בבית משפט ביוני 1976 ונמצא אשם. אף על פי שלפשע זה נגזר עונש מאסר של 15 שנה, סבלין הוצא להורג ב-3 באוגוסט 1976. מפקדו השני של המרד, אלכסנדר שיין, קיבל עונש מאסר של שמונה שנים. שאר המורדים שוחררו.
בשנת 1994 המכללה הצבאית של בית המשפט העליון של הפדרציה הרוסית בחנה את גזר הדין עם אפשרות לשיקום לאחר המוות. בית המשפט שיקם את סבלין באופן חלקי במקום לפטור אותו לחלוטין ואת שיין (שעד אז ריצה את עונשו).
דיווחים על המרד במערב

הקרמלין לא רצה שהחדשות על המרד יתפשטו ולכן היה מוכן להציג את המרד כניסיון עריקה למערב - בניגוד לכוונותיו של סבלין. ניתן לצאת ממפרץ ריגה צפונה רק דרך מעבר צר בין האיים האסטוניים סאראמה והייומאה והיבשה. ספינה שדרכה מועדת ללנינגרד מריגה המעוניינת להימנע מתנאים כה מוגדרים חייבת בתחילה לכוון מערבה לכיוון האי השוודי גוטלנד. סבלין פנה בדרך זאת, מה שעשוי היה ליצור רושם מוטעה כי הסטורוז'בוי פונה לשוודיה או אפילו לדנמרק, שחברה בנאט"ו, במקום לנינגרד. עד סוף המלחמה הקרה, המודיעין המערבי האמין שהצוות תכנן לערוק.
גרגורי ד' יאנג היה המערבי הראשון שחקר את המרד במסגרת עבודת התואר השני שלו "מרד על סטורוז'בוי: מקרה חקר על מתנגדי משטר בצי הסובייטי", ומאוחר יותר בספר "הזקיף האחרון" מאת יאנג ונייט בראדן. התזה הוצבה בארכיוני האקדמיה הימית של ארצות הברית, שם נקראה על ידי טום קלנסי, אז איש מכירות ביטוח, שהשתמש בה כהשראה לכתיבת המרדף אחר אוקטובר האדום.
הערות שוליים

1 2  Boris Egorov, How did a Navy officer organize one more revolution in the USSR in 1975?, www.rbth.com, ‏9 בנובמבר 2018 (באנגלית)
| --- | --- |
בקרת זהויות :  ISNI: 0000 0000 5865 2301  LCCN: nr94006110  NKC: xx0061594  NTA: 297596748  VIAF: 85698281   WorldCat (עם VIAF): 85698281
המטבח העיראקי

| --- | --- |

 
 מאכלים
 סוג:  המטבח המזרח-תיכוני 
 מטבח:  המטבח העיראקי
 מוצא:  עיראק
 
המטבח העיראקי הוא מטבח עשיר הדומה למטבח הכורדי ולמטבח הפרסי. בעקבות בואם של יהודים רבים, מגורשי ספרד, ניכרת גם השפעה ספרדית על המטבח. זהו מטבח נפוץ מאוד בישראל, וידוע בממולאים שלו, באורז ובקובות.
היסטוריה > בעבר

המטבח העיראקי הושפע מן הבבלים, האשורים, העות'מאנים, הפרסים הקדומים וקבוצות אתניות אחרות מהאזור. לאורך ההיסטוריה, המטבח של עיראק יצר קשר נרחב עם המאכלים של האזורים השכנים לה כולל מנות קווקזיות, מטבח יווני, מטבח אסיאתי המרכזי, המטבח הכורדי, המטבח לבנטיני, והמטבח הטורקי.
היסטוריה > כיום

המטבח של עיראק משקף את הטעמים של המדינות השכנות לה, כמו גם השפעות חזקות מהמסורות הקולינריות של איראן, טורקיה ואזור הקווקז השכנות.
הבישול של צפון עיראק ידוע בהוספת רימון אל מיץ הממולאים כדי לתת לו טעם ייחודי. בדרום עיראק נעשה שימוש נרחב בדגים (ה"מסגוף" נפוץ בכל רחבי עיראק, ונחשב לעיתים קרובות למאכל הלאומי). האזור המרכזי, בגדאד והערים שמסביבה ידוע במגוון מנות האורז והממתקים שלו.
שימוש בתבלינים ורטבים

בהרבה ממטעמי המטבח ניכר שימוש רחב בתבלינים מסורתיים המדגישים את הטעם העיראקי במאכלים כגון עמבה, בהרט, פפריקה, אגוז מוסקט, פלפל צ'ילי, ציפורן, כורכום, זנגביל, זעתר ועוד.
במטבח נהוג להשתמש ברטבים מתוקים שבסיסם הוא תמרים כדי להוסיף ייחודיות לטעם. הרטבים הנפוצים במטבח העיראקי הם: דיביס, ג'לאב, מי ורדים, חמס ועוד.
קינוחים

המתכון המוקדם ביותר לעוגה מגיע מעיראק העתיקה. מאמינים שהיא מיועדת בעיקר לצריכה בארמון או במקדש, העוגה הוכנה משומן, גבינה לבנה, תמרים וצימוקים.
בתקופה המודרנית מכינים בבית סוגים אחרים של עוגיות ועוגות, לרוב בטעם הל או מי ורדים.
ספרי הבישול העיראקים שנכתבו בין המאה ה-10 למאה ה-13 כוללים מתכונים למאות קינוחים. המסורת נמשכת גם בימינו המודרניים, אבל הקינוחים העשירים והסירופיים כמו בקלווה מוכנים בדרך כלל לאירועים מיוחדים או לחגיגות דתיות, שכן רוב הארוחות היומיות מלווה בדרך כלל במנה פשוטה של פירות העונה, במיוחד תמרים, תאנים, מלונים, נקטרינות, משמשים, רימונים, אפרסקים, תותים, ענבים או אבטיחים.
קינוחים נפוצים נוספים: חלווה, כנאפה, לוזינה, מאן אלסאמאא, קטאיף, מלפוף, באבע, זנגולה, סילאן אוראשי ועוד.
משקאות נפוצים > אלכוהוליים

משקאות אלכוהוליים בעיראק זמינים באופן נרחב בכל מקום למעט מקומות חריגים (כרבלא ונג'ף) בהם לא ניתן לשתות משקאות אלכוהוליים מסיבות דתיות. עיראקים הם צרכנים של כל סוגי האלכוהול, מלבד אלה שעוקבים אחר הקוד הדתי.
משקאות אלכוהוליים לדוגמה: ערק, בירה ו'קוזה מסקול' (Cusa Masqool) – משקה אלכוהולי העשוי מחלב עיזים מותסס. הוא נמצא ברובו רק באזור כורדיסטן ומתוארך לימי קדם.
משקאות נפוצים > לא אלכוהוליים

קפה – נפוץ מאוד בעיראק.
שרבט – משקה צונן ומתוק המוכן ממיץ פירות או עלי כותרת של פרחים.
איירן (Shinēna) – משקה קר של יוגורט מעורבב עם מים קרים, לפעמים בתוספת קורט מלח או נענע יבשה.
תה – הידוע גם בשם צ'אי (בערבית: שאי), נצרך באופן נרחב לאורך היום, במיוחד בבקרים ולאחר הארוחת הצהריים, עם כעכ (כעכים עיראקיים מתוקים או מלוחים), התה נצרך גם במהלך מסגרות חברתיות. הוא מוכן בצורה מיוחדת הכוללת תה רותח במים חמים, ואז מניחים אותו מעל קנקן תה שני עם מים רותחים כדי לתת לתה לשקוע.
המטבח היהודי העיראקי > מאכלי השבת של יהודי עיראק

טבית – החמין העיראקי המסורתי, העשוי מאורז, עוף ממולא באורז או בחלקי פנים, ביצים ותבלינים. הטבית מבושל כל הלילה על הפלטה או בתנור.
שלרם – לפת שבושלה כל הלילה בתה וסוכר – ולעיתים עם תמרים – מעל הטבית (ככה היא מקבלת מחום הפלטה אך לא נשרפת) ונאכלת בשבת בבוקר. מקורה במילה הפרסית ללפת شلغم (בשונה מהמילה הערבית ללפת اللفت הדומה לעברית).
סביח – הסביח הייתה ארוחת הבוקר המסורתית של יהודי עיראק בשבת. הסביח כולל חומוס, חציל מטוגן, ביצים מבושלות, סלט קצוץ, פטרוזילה, טחינה, עמבה ולעיתים עארוק (קציצות ירק מטוגנות), כל המרכיבים הללו היו מוגשים על מגש גדול והיו מכניסים את כל זה לפיתה עיראקית.
המטבח היהודי העיראקי > מנות עיקריות

מנות אלו נאכלו באופן יומיומי ובשבת, חלק מהמנות הן מנות שהצריכו השקעה רבה ולכן היו שמורות לשבת וחגים, (לדוגמה דולמה), בחתונות העיראקיות הוגש מבחר רב של מאכלים, ומאכלים מיוחדים שהוגשו רק בחגים, לדוגמה המשמשיה
מרק קובה – הקובה העיראקי המסורתי עשוי בדרך כלל ממעטפת סולת ומילוי של בשר טחון, בצל ותבלינים שלא עוברים בישול כל שהוא. הקובה נאכל בדרך כלל במרק או מטוגן. מרקי הקובה המסורתיים עשויים מאותו בסיס אבל עם גיוונים שונים, המרק המוכר ביותר הוא קובה סלק (שוואנדר), ישנם גם קובה שום ונענע (ת'ומייה / נענע'ייה), קובה דלעת (בקרע אחמר), קובה במיה וקובה קישואים (ח'ילווה).
יפרר – עלי גפן ממולאים באורז, בצל, ירק, צימוקים, תבלינים ולעיתים בשר טחון. עלי הגפן מבושלים בלימון, שמן זית ורכז רימונים.
מחשה – ירקות ממולאים באורז, בשר, בצל, תבלינים וירק הנאפים / מבושלים ברוטב עגבניות חמצמץ.
משמשיה – תבשיל כבש או בקר המבושל עם משמשים, בצל ותבלינים.
המטבח היהודי העיראקי > המאפים העיראקיים

סמבוסק – מאפה שמרים במילויים שונים, סמבוסק במילוי חומוס נקרא סמבוסכ ביטאווה, סמבוסק במילוי גבינה נקרא סמבוסכ בג'בנה וסמבוסק מתוק של שקדים וסוכר נקרא מבוסכ חילווה.
מעמול – עוגיית בצק פריך. את הבצק למעמולים מכינים מקמח וסולת. ישנם מילויים רבים למעמולים, ולכל מילוי דוגמה, שאותה יוצרים עם מזלג או בעזרת צובטן מעמולים. דוגמאות למילויים הם: אגוזים וסוכר, שומשום, סוכר וקינמון, פיסטוקים, סירופ סוכר ומי זהר או תמרים, הל וקינמון.
בעבע בתמר – עוגיות שטוחות המזכירות בצורתן דיסק המולאות בתמרים.
כעאכ – כעך שמרים, לעיתים מתובל בחוואייג'.
עאש תנור – פיתה דקה הידועה בכינוייה "פיתה עיראקית", לאפה דקה הנאפת על דפנותיו של תנור אבנים.
הערות שוליים

↑  יפה וקס ברקו, עוגיות קליצ'ה פרח/עגולות בציפוי שומשום, באתר אמהות מבשלות ביחד
| מטבחים בעולם |
| --- | --- | --- |
| אוקיאניה | אוסטרליה • ניו זילנד |  |
| אירופה | אוסטריה • איסלנד • אירלנד • איטליה • אסטוניה • בלארוס • בולגריה • בלגיה • בריטניה (אנגליה • סקוטלנד) • גרמניה • הונגריה • הולנד • יוון • לוקסמבורג • ספרד • סקנדינביה (דנמרק • נורווגיה • שוודיה) • פולין • פורטוגל • צ'כיה • צרפת • רומניה • רוסיה • שווייץ |  |
| אמריקה | ארצות הברית • ארגנטינה • ברזיל • האיטי • ונצואלה • מקסיקו • פרו |  |
| אסיה | אינדונזיה • גאורגיה • הודו • וייטנאם • טורקיה • יפן • קוריאה • ירדן • ישראל • לבנון • מונגוליה • סוריה • סין • סינגפור • עיראק • פרס • קזחסטן • קטר • תאילנד • תימן |  |
| אפריקה | אריתראה • אתיופיה • דרום אפריקה • לוב • מדגסקר • מצרים • מרוקו • תוניסיה • גאנה |  |
| שונות | המטבח היהודי • מטבחי אמריקה הלטינית • המטבח המזרח-תיכוני • המטבח הים-תיכוני • המטבח האסייתי • המטבח ביוון העתיקה • מטבח ימי הביניים |  |
| --- | --- |
בקרת זהויות :  NLI: 987007541597205171  LCCN: sh89001443 
עוגיות קליצ'ה
מנת סביח בפיתה
קובה בורגול
עוגיות מעמול
גרניון רך

| גרניון רך |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: גרנאים
משפחה:: גרניים
סוג:: גרניון
מין:: גרניון רך
שם מדעי
 Geranium molle ‏לינאוס, 1753
גֵּרַנְיוֹן רַךְ (שם מדעי: Geranium molle) הוא צמח עשבוני חד-שנתי נפוץ ממשפחת הגרניים (Geraniaceae), שמקורו באזורי האקלים הים-תיכוני והאירו-סיבירי. גבעוליו שעירים, פרחיו סימטריים וצבעיהם נעים בין ורוד לסגול. הפירות ערוכים בזוגות על גבעול דו-קרני ומתאפיינים במבנה מוארך דמוי מקור. מין זה משתייך לסוג הגרניון, הכולל 362 מינים ברחבי העולם, והוא הנפוץ ביותר מבין תשעת מיני הגרניון הגדלים בר בישראל. גרניון רך נפוץ כמעט בכל אזורי ישראל פרט לחבלי המדבר בדרומה.
ההבדלים בין גרניון רך לקרוביו

גרניון רך דומה למינים נוספים במשפחת הגרניים, ובפרט לגרניון נאה (Geranium columbinum), מין נדיר מאוד. לשני המינים עלים קטיפתיים ורכים, ומתארם הכללי עגול. עם זאת, ההבדל הבולט ביניהם הוא בצורת עלי הכותרת: בגרניון נאה כל עלה כותרת מחולק לשתי אונות צרות באמצעות מפרץ עמוק, כך שמרחוק הפרח נראה כאילו יש לו עשרה עלי כותרת. לעומתו, בגרניון רך המפרץ בראש עלי הכותרת רדוד יותר, והם אינם מחולקים באופן כה מובהק. ובנוסף הגבעולים מכוסים שערות לבנות זקורות, לעומת גרניון נאה הגבעול מקריח או בעל שערות הדוקות.
בבית גידולו של גרניון רך נפוץ גם גרניון עגול (Geranium rotundifolium). אף ששני המינים חולקים עלים בעלי מתאר עגול, העלים של גרניון עגול שסועים עמוק יותר, עד מחצית או שני שלישים מאורך הרדיוס. נוסף על כך, לעלי הכותרת של גרניון עגול קצה מעוגל, ואילו הפרודות שלו חלקות ושעירות, וזרעיו מרושתים.
בניגוד לכך, גרניון הארגמן (Geranium purpureum) וגרניון גזור (Geranium dissectum) מתאפיינים בעלים בעלי מתאר משולש עם אונות גזורות בעלות מפרצים עמוקים עד בסיס העלה. טרף העלה של גרניון הארגמן גזור כעין כף-היד, הגבעול שעיר. עלי-הגביע ללא קרין.  עלי הכותרת בעלי ציפורן ארוכה וניכרת וראשם מעוגל.
תפוצה בעולם ובישראל

תפוצתו משתרעת בכל אגן הים התיכון ומאירופה ועד איראן. מין זה, בדומה לגרניון גזור, התפשט גם לצפון ודרום אמריקה, לאפריקה (פרובינציות הכף, אריתריאה), לאוסטרליה ולאוקיאניה, וגם ליפן ולקוריאה במזרח אסיה, וכן לאירלנד ולבריטניה באירופה. בישראל גרניון רך נפוץ כמעט בכל אזורי ישראל פרט לחבלי מדבר בדרומה.
מורפולוגיה

גֵּרַנְיוֹן רַךְ (שם מדעי: Geranium molle) הוא צמח עשבוני חד-שנתי נפוץ, משתרע, גובהו 10 עד 20 ס"מ, לעיתים רחוקות 5 ס"מ.
הגבעולים, שרועים או מזדקפים, דו-קרניים ושעירים. מפרקי הגבעולים תפוחים לעיתים קרובות. הגבעולים, שאורכם 10 עד 45 ס"מ מסועפים בצורה מפוזרת מהבסיס ומחורצים. גבעולי המשנה, הצדדים, זקופים או שרועים.
הלוואים קיימים ואורכם 2 עד 4 מ"מ.
העלים נגדיים, מורכבים, גזורים כעין כף-היד עד 2/3-1/2 מאורך הרדיוס, ומתאר היקפם עגול עד דמוי כליה. הטרף אינו ארוך מרוחבו אורכו 1 עד 3 ס"מ, גזור פעם אחת לאונות, בדך כלל האונות בעלות 3 אונות משנה בקודקודם. עירוק הטרף כעין כף יד. כלומר, עורקים בגודל דומה מסתעפים מנקודה אחת אל האונות העיקריות של העלה.
התפרחות נגדיים לעלים (לא בחיקם) ונישאים על עוקץ. בכל תפרחת בדרך כלל שני פרחים הנישאים על עוקצים משלהם שדומים לעוקץ התפרחת. החפים קרומיים ואורכם מ"מ אחד עד שניים.
הפרחים קטנים, דו-מיניים, נכונים, בעלי עטיף כפול, מפורדי עלי כותרת ועלי גביע וצבעם בגוונים של ורוד וסגול בהיר. עוקץ הפרחים 10 עד 15 מ"מ. הפרח פתוח לרווחה, עלי הכותרת נפתחים בבוקר ונשרים בשעות הצהריים, כלומר הפרח הוא בן יום אחד.
הגביע בעל 5 עלים מפורדים, צמודים זה לזה, ניצבים בין כל 2 עלי כותרת. קודקודם אינו מאורך מאוד כזנב (בדומה לגרניון הארגמן) אלא מסתיים במען פיטם. הם נפרשים עם הזמן אך לא במלואם כבמקור-חסידה חלימתי.
הכותרת בעלת 5 עלים מפורדים שאינם עולים באורכם על ס"מ אחד. עלי הכותרת בעלי ציפורן קצרה ביותר, מפורצים עמוקות בקודקודם או דמוי לב הפוך ובסיסם על פי רוב ריסני (בשונה מגרניון הארגמן, גרניון עגול וגרניון נוצץ שעלי הכותרת שלהם תמימים או קעורים קמעא בקודקודם ובסיסם אינו ריסני). הפרח בעל 5 עלי הכותרת המפורצים עמוקות נראים כאילו יש לו 10 עלי כותרת (סימן מבחין מובהק יחד עם צורת העלה ומספר האבקנים).
הצופנים 5, הצופן קבוע בין כל 2 עלי כותרת.
האבקנים הפוריים, שמספרם 10, כולם נושאי מאבקים (בשונה ממקור-חסידה שיש לו מאבקים רק ל-5 אבקנים). המאבקים סגולים, נפתחים לאורכם. הזירים מאוחים בבסיסם.
השחלה עילית ובה 5 עלי שחלה מאוחים ומעורים בעמוד המרכזי של הפרח (המשכה של מצעית הפרח ו-5 מגורות בעלות 1 או 2 ביציות בכל אחת. 5 עמודי שחלה קצרים מאוחים, קירחים ודמויי מקור מחודד. בקודקוד כל עמוד שחלה צלקת קצרה וסגולה. לעת ההבשלה הם מתכופפים כלפי מעלה בצורת קשת או קפיץ.
הפרי מפרדת בעלת מקור, שנגלל כלפי מעלה בהבשלה ונפרדת בהבשלתה ל-5 פרודות בעלות מקור, שניתקות מהעמוד המרכזי שהוא המשכה של מצעית הפרח. במילים אחרות חלקו החיצוני של העמוד המרכזי נפרד ל-5 מלענים ארוכים. המלענים נגללים מהבסיס כלפי מעלה אך לא מסתלסלים בחלקם התחתון. כל המינים מפיצים (יורים) את הזרעים על ידי הסתלסלות המקור כקפיץ או התקשות מהירה.
אורך המקור 8 עד 12 מ״מ. הפרודות מקומטות מאוד (מגובששות), הזרעים חלקים.
הפרודות בנות 2 זרעים, נפתחות בצדן הפנימי (המופנה אל העמוד) וחסרות גומות בראשן. יחידת ההפצה היא זרע בלבד (ללא דופן הפרודה או איבר נוסף).
תמונות

עלי כותרת ורודים ועלי כותרת שעירים עם פיטם בקודקודם
עלה מעוגל דמוי כליה וזוג פירות
עלה אופייני
פרי אופייני של גרניון רך
פרח אופייני של גרניון רך
הערות שוליים

↑  Geranium molle, POWO plants of the World Online. Published on the Internet
↑  Geranium molle, WFO: World Flora Online. Published on the Internet, ‏24-11-2023
1 2  גרניון רך, באתר צמחיית ישראל וסביבתה
↑  Zohary, M., Flora Palaestina – Part One, Jerusalem: The Israel Academy of Sciences and Humanities, 1972, עמ' 227-231
1 2 3  מיכאל זהרי, מגדיר חדש לצמחי ישראל, מהדורה חדשה ומורחבת, תל אביב: עם עובד, 1989, עמ' 272-3
↑  נעמי פינברון-דותן, אבינעם דנין, המגדיר לצמחי בר בארץ ישראל, ירושלים: כנה, 1989
5 עלים מפורצים עמוק בקודקודם, נראה כאילו יש 10 עלי כותרת.
פירות בעלי מקור
בארי דאגלס

בארי ג'יימס דאגלס (באנגלית: Barry James Douglas; נולד ב-4 בספטמבר 1989) הוא כדורגלן סקוטי המשחק בעמדת המגן השמאלי בסט. ג'ונסטון מליגת העל הסקוטית.
לאחר ששיחק עבור קווינס פארק ודנדי יונייטד בסקוטלנד, הצטרף דאגלס ללך פוזנן מליגת העל הפולנית ב-2013 וזכה עמה באליפות לעונת 2014/2015. הוא חתם בקוניאספור הטורקית ב-2016 ולאחר מכן עבר ב-2017 לוולברהמפטון וונדררס. לדאגלס הייתה עונה מוצלחת בוולבס, שהסתיימה בזכייה באליפות הצ'מפיונשיפ ובהעפלה לפרמייר ליג, ובמרץ 2018 שיחק לראשונה במדי נבחרת סקוטלנד. הוא הצטרף ללידס יונייטד ב-2018 ובסיום עונת 2019/2020 זכה פעם נוספת באליפות הצ'מפיונשיפ ובהעפלה לפרמייר ליג. ב-2021 שב ללך פוזנן, וזכה באליפות השנייה שלו במדי הקבוצה.
קריירת מועדונים > קווינס פארק

דאגלס, שנולד בגלאזגו וגדל בשכונת פולוק (Pollok) שבעיר, החל לשחק בקבוצות הצעירות של מועדון הכדורגל ליווינגסטון אך שוחרר בגיל 16 מכיוון שהוגדר "קטן מדי". דאגלס לא שיחק כדורגל במשך כשנה, לפני שהצטרף לקבוצת קווינס פארק ונכלל בסגל הקבוצה הבוגרת משנת 2008. הוא ערך את הופעת הבכורה שלו במסגרת הליגה הסקוטית השנייה במשחק מול סטראנר, והפך לשחקן ההרכב הראשון של המועדון החובבני ועבד במקביל כטכנאי מקררים מתלמד. הופעותיו משכו את תשומת ליבם של כמה מועדונים מקצוענים, זאת על אף שקווינס פארק נשרה לליגה הסקוטית השלישית ב-2009. דאגלס הוסיף להרשים ברמות הנמוכות והבקיע תשעה שערים מעמדת המגן במהלך עונת 2009/2010, כשהוא מסיים כמלך השערים של המועדון באותה עונה.
קריירת מועדונים > דנדי יונייטד

ב-20 ביוני 2010 חתם דאגלס על חוזה מקצועני בקבוצת דנדי יונייטד מליגת העל הסקוטית, וערך את משחק הבכורה שלו באוגוסט של אותה שנה. לאחר שדנדי יונייטד החתימו מקווינס פארק את מחליפו בקבוצה, אנדרו רוברטסון, ביוני 2013, תוך ניצול מעמדה של האחרונה כקבוצה לא מקצוענית כדי לחמוק מתשלום דמי העברה, כפי שפעלו בזמן החתמתו של דאגלס, הגישו ראשי קווינס פארק תלונה בנושא להנהלת הליגה. לאחר הסכם פשרה הסכימה דנדי יונייטד לפצות את קווינס פארק על דאגלס ולשלם דמי השבחה על מכירה עתידית של רוברטסון.
קריירת מועדונים > לך פוזנן

ב--28 במאי 2013 חתם דאגלס לשנתיים בקבוצת לך פוזנן מליגת העל הפולנית וערך את הופעת הבכורה שלו במשחק מול וידזב לודז' שהסתיים בניצחון קבוצתו 0–1, ב-29 בספטמבר. הוא הבקיע את שערו הראשון בקבוצה ב-3 באוגוסט 2014, בבעיטה חופשית בהפסד 2–3 מול ויסלה קרקוב, כבש פעם נוספת בבעיטה חופשית ב-6 במרץ 2015 בניצחון 0–2 מול יגלוניה ביאליסטוק ושער נוסף בניצחון 1–2 על ויסלה קרקוב ב-22 במרץ.
דאגלס שיחק 27 משחקים במדי פוזנן שזכתה באליפות הליגה הפולנית לעונת 2014/2015 ובסופרקאפ הפולני. הוא כבש שער נוסף בבעיטה חופשית במסגרת משחקי ההעפלה לליגת האלופות מול סרייבו ב-22 ביולי 2015. בסך הכול השתתף ב-75 משחקים בכל המסגרות, במהלכם הבקיע חמישה שערים.
קריירת מועדונים > קוניאספור

בינואר 2016 חתם דאגלס בקוניאספור מליגת העל הטורקית ושיחק את משחקו הראשון בקבוצה מול גלאטסראיי ב-6 בפברואר. דאגלס זכה עם קוניאספור בגביע הטורקי לעונת 2016/2017, במשחק בו ניצחה הקבוצה את איסטנבול בשאקשהיר בבעיטות הכרעה. בסך הכול שיחק ב-45 משחקים בכל המסגרות במדי קוניאספור, ובכלל זה ארבעה משחקים במסגרת הליגה האירופית.